สอบถามหน่อยครับ กรณีที่เราถ่ายเป็นเลือดปนมากับอุจาระ ซึ่งเราเข้าใจว่าเป็นรึดสีดวงทวารมาตลอด ต่อมาได้ไปซื้อที่ตรวจคัดกรองมะเร็งลำไส้มาตรวจ พบว่าขึ้นสองขีด ผลแบบนี้แสดงว่าเราเป็นมะเร็งลำไส้แล้วใช่ไหมครับปล.ตอนนี้ยังไม่ได้ไปพบแพทย์ จึงสอบถามเบื้องต้นก่อนครับ และจะเข้าไปปรึกษาแพทย์ที่โรงพยาบาลอีกครั้งครับ ขอบครับ
สวัสดีค่ะ สาเหตุของการถ่ายอุจจาระเป็นเลือด หรือมีเลือดปนในอุจจาระ ส่วนใหญ่แล้ว ก็จะเกิดจากการเป็นริดสีดวงทวารชนิดภายใน ซึ่งเกิดจากการโป่งพองของหลอดเลือดดำที่ทวารหนัก และเมื่อออกแรงเบ่ง หรืออุจจาระแข็งครูดกับหลอดเลือด หลอดเลือดก็จะแตกออกทำให้มีเลือดออก โดยจะเป็นเลือดสีแดงสดหยดออกมาพร้อมกับอุจจาระหรือหลังถ่ายอุจจาระ บางรายเลือดอาจมีปริมาณมากได้ แต่มักไม่ได้ทำให้เจ็บหรือปวดรูทวาร ซึ่งสาเหตุของการเกิดริดสีดวงทวาร ได้แก่ การมีท้องผูก ชอบเบ่งถ่ายอุจจาระ นั่งถ่ายนาน มีน้ำหนักตัวมาก เป็นต้น ทั้งนี้ หากมีอาการท้องผูกบ่อยๆ ก็จะทำให้มีอาการปวดท้องด้านซ้ายร่วมด้วยนอกจากนี้ ก็อาจเกิดจากแผลปริขอบทวารหนัก แต่มักจะมีอาการปวดหรือเจ็บรูทวารหนักร่วมด้วยส่วนสาเหตุอื่นๆ ที่พบได้น้อย และมักมีอาการอื่นๆ อีกหลายอย่างร่วมด้วย ได้แก่ ลำไส้ใหญ่อักเสบเรื้อรัง ภาวะลำไส้ขาดเลือดมีเลือดออกจากหลอดอาหารหรือกระเพาะอาหารที่มีแผลหรือเส้นเลือดโป่งพอง มีก้อนเนื้อในลำไส้ใหญ่ เป็นต้นสำหรับมะเร็งลำไส้ใหญ่ มักพบในอายุมากกว่า 50 ปีขึ้นไป หรือมีประวัติคนในครอบครัวเป็นมะเร็งลำไส้ใหญ่ โดยนอกจากจะมีอาการถ่ายเป็นเลือด มักมีอาการปวดท้อง มีน้ำหนักลด เบื่ออาหารร่วมด้วยดังนั้น หากมีแค่อาการถ่ายอุจจาระเป็นเลือด ยังไม่มีอาการปวดท้องไม่มีมีน้ำหนักลดและเบื่ออาหาร ก็ไม่น่าเป็นมะเร็งลำไส้ใหญ่ค่ะสำหรับการตรวจคัดกรองด้วยแผ่นทดสอบนั้น ไม่ได้ถือว่าเป็นวิธีที่มาตรฐานในการตรวจทางการแพทย์ค่ะ วิธีการตรวจคัดกรองหามะเร็งลำไส้ใหญ่ที่เป็นมาตรฐาน คือการส่องกล้องลำไส้ตรวจค่ะ ดังนั้น แนะนำว่าควรไปพบแทพย์เพื่อตรวจร่างกายในเบื้องต้นก่อนว่า มีโรคริดสีดวงทวารหนักหรือไม่ ซึ่งแพทย์จะทำการตรวจโดยใช้ที่ส่องตรวจดูทวารหนักค่ะ หากตรวจไม่พบ และต้องการตรวจหามะเร็งลำไส้ ก็ต้องอาศัยการส่องกล้องต่อไปค่ะในเบื้องต้น หากมีอาการท้องผูก หรือมีอุจจาระแข็ง ก็ต้องรักษาอากรท้องผูกให้หาย โดยการดื่มน้ำเปล่ามากๆ เน้นทานผักและผลไม้สด ลดการทานเนื้อสัตว์เป็นต้น นอกจากนี้ ก็ไม่ควรเบ่งถ่ายอุจจาระ ไม่นั่งถ่ายอุจจาระนาน เป็นต้น